CELEX: 32015D1914
Language: sl
Date: 2015-09-18 00:00:00
Title: Sklep Sveta (EU) 2015/1914 z dne 18. septembra 2015 o podpisu Dodatnega protokola h Konvenciji Sveta Evrope o preprečevanju terorizma (CETS št. 196) v imenu Evropske unije

24.10.2015   
            
            
               SL
            
            
               Uradni list Evropske unije
            
            
               L 280/24
            
         SKLEP SVETA (EU) 2015/1914
   z dne 18. septembra 2015
   o podpisu Dodatnega protokola h Konvenciji Sveta Evrope o preprečevanju terorizma (CETS št. 196) v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 83(1) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je 1. aprila 2015 pooblastil Komisijo za začetek pogajanj o Dodatnem protokolu h Konvenciji Sveta Evrope o preprečevanju terorizma (CETS št. 196), v nadaljnjem besedilu: Dodatni protokol.
            
         
               (2)
            
            
               Odbor ministrov Sveta Evrope je Dodatni protokol sprejel 19. maja 2015. Ta je namenjen lajšanju izvajanja resolucije Varnostnega sveta Združenih narodov 2178 (2014) o tujih teroristični borcih in zlasti določitvi kaznivosti nekaterih dejanj, opredeljenih v operativnem odstavku 6 navedene resolucije.
            
         
               (3)
            
            
               S skupnim razumevanjem kaznivih dejanj, povezanih s tujimi terorističnimi borci, ter kaznivih dejanj pripravljalne narave, ki lahko vodijo do izvršitve terorističnih dejanj, bi se dodatno povečala učinkovitost instrumentov kazenskega pravosodja ter okrepilo sodelovanje na ravni Unije in mednarodni ravni.
            
         
               (4)
            
            
               Okvirni sklep Sveta 2002/475/PNZ (1) določa skupna pravila Unije za boj proti terorizmu. Dodatni protokol bi lahko vplival na ta skupna pravila ali spremenil njihovo področje uporabe.
            
         
               (5)
            
            
               Zato bi bilo treba Dodatni protokol podpisati v imenu Evropske unije v zvezi z zadevami, ki so v pristojnosti Unije, če bi lahko Dodatni protokol vplival na ta skupna pravila ali spremenil njihovo področje uporabe. Države članice ohranijo svojo pristojnost, če Dodatni protokol ne vpliva na skupna pravila ali spremeni njihovo področje uporabe.
            
         
               (6)
            
            
               Okvirni sklep 2002/475/PNZ je za Irsko zavezujoč, zato sodeluje pri sprejetju tega sklepa.
            
         
               (7)
            
            
               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola Združeno kraljestvo ne sodeluje pri sprejetju tega sklepa, ki zato zanj ni zavezujoč in se v njem ne uporablja.
            
         
               (8)
            
            
               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –
            
         SPREJEL NASLEDNJI SKLEP:
   Člen 1
   Podpis Dodatnega protokola h Konvenciji Sveta Evrope o preprečevanju terorizma (CETS št. 196) v imenu Evropske unije v zvezi z zadevami, ki so v pristojnosti Unije, se odobri s pridržkom sklenitve navedenega protokola (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Dodatnega protokola v imenu Evropske unije.
   Člen 3
   Ta sklep začne veljati na dan sprejetja. Uporablja se v skladu s Pogodbama.
   
      V Bruslju, 18. septembra 2015
      
         
            Za Svet
         
         
            Predsednica
         
         C. DIESCHBOURG
      
   
   
      (1)  Okvirni sklep Sveta 2002/475/PNZ z dne 13. junija 2002 o boju proti terorizmu (UL L 164, 22.6.2002, str. 3).
   
      (2)  Besedilo Dodatnega protokola bo objavljeno skupaj s sklepom o njegovi sklenitvi.